b'\n_START_ARTICLE_\nVitaminas K\n_START_SECTION_\nPavadinimas\n_START_PARAGRAPH_\nDan\xc5\xb3 mokslininkas Henrikas Damas atliko tyrimus, kuri\xc5\xb3 metu vi\xc5\xa1\xc4\x8diukai buvo lesinami pa\xc5\xa1aru be cholesterolio. Po keli\xc5\xb3 savai\xc4\x8di\xc5\xb3 taip maitinam\xc5\xb3 vi\xc5\xa1\xc4\x8diuk\xc5\xb3 odoje atsirado daug kraujosr\xc5\xabv\xc5\xb3, jiems blogai kre\xc5\xa1\xc4\x97jo kraujas. Cholesterolio priedai maiste nepa\xc5\xa1alino \xc5\xa1i\xc5\xb3 simptom\xc5\xb3. Paai\xc5\xa1k\xc4\x97jo kad kartu su cholesteroliu i\xc5\xa1 maisto pa\xc5\xa1alinamas kitas junginys, kuris buvo pavadintas koaguliacijos vitaminu. \xc5\xa0is vitaminas buvo pavadintas vitaminu K, nes atradimas buvo pirmiausiai apra\xc5\xa1ytas voki\xc5\xa1kame mokslo \xc5\xbeurnale (voki\xc5\xa1kai \xe2\x80\x93 Koagulations Vitamin). Vitamino strukt\xc5\xabr\xc4\x85 nustat\xc4\x97 Edwardas Adelbertas Doisy (Saint Louis Universitetas). Damui ir Doisy u\xc5\xbe \xc5\xa1iuos darbus skirta 1943 m. Nobelio premija medicinos srityje.\n_START_SECTION_\n\xc5\xa0altiniai\n_START_PARAGRAPH_\nVitamin\xc4\x85 gamina ir \xc5\xbearnyno bakterijos, taip pat daug jo yra augaluose \xe2\x80\x93 liucernoje, \xc5\xa1pinatuose, pomidoruose, \xc5\xa1ermuk\xc5\xa1nio vaisiuose, kop\xc5\xabstuose, salot\xc5\xb3 lapuose, \xc5\xbealiuose \xc5\xbeirneliuose, morkose, \xc5\xbeemuog\xc4\x97se, bulv\xc4\x97se. \xc5\xa0iek tiek yra ir gyvulin\xc4\x97s kilm\xc4\x97s maiste (kepenys, kiau\xc5\xa1iniai).\n_START_SECTION_\nSavyb\xc4\x97s\n_START_PARAGRAPH_\nVitaminas K tirpsta riebaluose.\n_START_SECTION_\nPoveikis\n_START_PARAGRAPH_\nVitaminas palaiko normal\xc5\xb3 kraujo kre\xc5\xa1\xc4\x97jim\xc4\x85, dalyvauja kaul\xc5\xb3 atnaujinimo procese, skatina raumen\xc5\xb3 veikl\xc4\x85, regeneracijos procesus, didina atsparum\xc4\x85 infekcijoms, skatina \xc5\xbeaizd\xc5\xb3 gijim\xc4\x85.\n_START_SECTION_\nPoreikis\n_START_PARAGRAPH_\nPer par\xc4\x85 \xc5\xbemogui reikia 0,2-0,3 miligramo vitamino, \xc5\xa1\xc4\xaf kiek\xc4\xaf pagamina \xc5\xbearnyno bakterijos. Naujagimiams, kuri\xc5\xb3 \xc5\xbearnyno mikroflora dar nesusiformavusi, b\xc5\xabtina gauti vitamino su maistu._NEWLINE_Vitamino gali tr\xc5\xabkti d\xc4\x97l kepen\xc5\xb3 lig\xc5\xb3 ar gausiai vartojam\xc5\xb3 vaist\xc5\xb3 (ypa\xc4\x8d antibiotik\xc5\xb3), taip pat sutrikus riebal\xc5\xb3 rezorbcijai (ypa\xc4\x8d d\xc4\x97l mechaninio tul\xc5\xbeies tak\xc5\xb3 neprieinamumo).\n_START_SECTION_\nTr\xc5\xabkumas\n_START_PARAGRAPH_\nTr\xc5\xabkstant vitamino, sunkiau kre\xc5\xa1a kraujas, kraujuoja dantenos.\n_START_SECTION_\nPerteklius\n_START_PARAGRAPH_\nPerdozavus k\xc5\xabdikiams gali i\xc5\xa1sivystyti gelta.'